יוסף חיים ילוז

הרב יוסף חיים ילוז (20 במרץ 1880 – 29 ביולי 1961) היה שד"ר מטבריה, מרבני העיר ומחבר ספרים רבים.

ביוגרפיה
נולד בטבריה ב-20 במרץ 1880 (ח' בניסן ה'תר"ם) לשמחה ולרב אליהו ילוז, בן למשפחה שמוצאה במרוקו. בילדותו למד אצל אביו, וכשזה האחרון יצא לשליחות כשד"ר, המשיך ללמוד אצל הרב יעקב חי זריהן והרב משה מאיר חי אליקים.

בסיום לימודיו נישא ליוכבד בת הרב אבנר ישראל הצרפתי מפאס, והחל להתפרנס מהוראת תלמידים והכנתם לבר מצווה. כן אסף ורכש ספרים רבים, הקים ספרייה פרטית, והגיה והוציא לאור את ספרי אביו.

בשנת 1899 (ה'תרנ"ט) התלווה לאביו בשליחות כוללות טבריה לערי מרוקו, שם התקרב לרבנים המקומיים, ומשם המשיכו למצרים. כשחזרו בשנת 1902 (ה'תרס"ב) לטבריה, המשיך לעמוד לצד אביו, וסייע לו בתפקידיו השונים ברבנות.

בחודש ספטמבר 1931 (תשרי ה'תרצ"ב) התאלמן מאשתו, וב-29 ביולי 1961 (כ"ז בתמוז ה'תשכ"ב) הלך לעולמו.

שני בניו הידועים היו הרב משה אהרון, והרב אברהם נסים.

חיבוריו
 אוצר יוסף - זכרונות לרבנים, כולל כל ספרי הרבנים בישראל משנת ה'תרכ"ג עד לימיו
 שם יוסף - שמות הרבנים הנודעים מטבריה ומחברי ספרים משנת ה'ת"ק, שני חלקים
 טוב רא"י - הודפס בספרו "שם יוסף"
 טוב שם - הודפס בספרו "שם יוסף"
 ילקוט יוסף - עניינים שונים, פסקי דין מרבנים וסיפורים, כולל תולדות הרב חיים בן עטר ותלמידיו
 תולדות אליהו - תולדות חיי אביו, הרב אליהו ילוז, ירושלים ה'תרצ"ג
 ימי חיי - דרושים
 מעוז חיי - על התנ"ך
 טועמיה חיים - דיני וטעמי המצוות
 זכרונות לרבנים - תולדות רבני ישראל וטבריה בפרט
 מצבת אבן - רשימת הרבנים הקבורים בטבריה

לקריאה נוספת 
 משה דוד גאון, יהודי המזרח בארץ ישראל, חלק ב' (עמ' 287 - 288)

קישורים חיצוניים 
 חכם יוסף חיים ילוז, באתר החכם היומי
 יוסף חיים ב"ר אליהו ילוז, בספר יהודי המזרח בארץ ישראל, באתר HebrewBooks
 הרב יוסף חיים ילוז, באתר Geni
 

טבריה: רבנים
שד"רים
מחברי ספרי דרוש
רבנים מרוקאים ישראלים
אנשי היישוב ממוצא יהודי-מרוקאי
אנשי היישוב הוותיק ילידי ארץ ישראל
אנשי היישוב ילידי הארץ
ישראלים שנולדו ב-1880

ישראלים שנפטרו ב-1961